Ohje selvityskortin täyttämiseen

# Selvityskortti on ajantasainen tilannekuva

# Selvityskortti on itseohjaava työkalu yhdistykselle, joka omistaa tai hallinnoi kiinteistöä. Selvityskorttiin kerätään tiedot kiinteistön kunnosta ja käytöstä ja sitä voidaan hyödyntää ja täydentää katselmusten yhteydessä. Selvityskortti ohjaa yhdistystoimijoita kiinnittämään huomiota erilaisiin asioihin, erityisesti silloin, kun selvityskorttia täytetään ryhmässä yhdessä keskustellen. Selvityskortti toimii pohjana siirryttäessä kehittämispoluille.

# Täyttäminen

Selvityskortti toimii taulukkolaskentaohjelmalla (esim. Excel tai OpenOffice Calc). Selvityskortista saa enemmän irti, jos täyttämiseen osallistuu enemmän väkeä ja täytettävistä kohdista keskustellaan samalla. Sopiva ryhmäkoko on 3-7 henkilöä. Joku saattaa tietää historiasta, joku taloudesta, joku vuokrauksesta.

Selvityskortin osittainen tehtävä on herättää kysymyksiä – puuttuuko meiltä jotain, halutaanko jotain asiaa korjata tai kehittää. Keskustelkaa avoimesti kustakin kohdasta ja kirjatkaa myös kehitysideat ylös.

# Muokkaaminen

Voitte vapaasti lisätä omaan selvityskorttiinne uusia asiakohtia tai poistaa epärelevantteja. Selvityskortti on suunniteltu kattamaan erilaisten rakennusten ja kiinteistöjen tarpeita, mutta tarkoitettu teidän oman toimintanne tueksi.

# Päivittäminen

Sopikaa, milloin selvityskortti tarkastetaan ja päivitetään. Sopiva päivitysväli voi olla esimerkiksi vuosi. Merkitse päivitykset selvityskortin kansilehdelle.

# Apua ja tukea

Selvityskortin täyttämiseen saat tukea esimerkiksi:

* Keski-Suomen Kylät ry
* Suomen Nuorisoseurat ry/ Keski-Suomen aluetoimisto
* ProAgria Keski-Suomi ry
* Keski-Suomen Yhteisöjen Tuki ry / KYT-järjestöpalvelut